Michael Lüftner (Chabařovice, Csehország, 1994. május 14. –) cseh válogatott labdarúgó, hátvéd, a MOL Fehérvár játékosa.

Pályafutása

Klubcsapatokban
Pályafutása elején a Teplice játékosa volt. A klub utánpótláscsapataiban nevelkedett és ott mutatkozott be a felnőttek között, a cseh élvonalban a 2012. október 31-én a Hradec Králové elleni mérkőzésen. Tizenhárom bajnokin kapott lehetőséget első idényében, első gólját pedig az akkori címvédő Slovan Liberec ellen szerezte 2012 novemberében. 2016 decemberében szerződtette a Slavia Praha, Lüftner bevallottan kedvenc csapata, amely miatt akkor sajtóhírek szerint olasz érdeklődést is visszautasított. 2020 nyaráig írt alá a prágai csapathoz, amely szintén akkori sajtóétesülések szerint félmillió eurót fizetett érte, és amellyel a 2016–17-es szezonban bajnoki címet nyert.

2017 májusában a dán első osztályban szereplő København az 1,5 millió eurós kivásárlási árát kifizetve igazolta le a cseh középhátvádet. A koppenhágai együttesben egy MŠK Žilina elleni Bajnokok Ligája-selejtezőn mutatkozott be 2017. július 12-én. Alapembere volt a szezon végén bajnoki címet szerző csapatnak, azonban az azt követő idényben mindössze egy bajnokin lépett pályára, egy súlyos sérülés miatt a szezon hátralevő részét ki kellett hagynia. 2019. június 20-án hivatalossá vált, hogy a következő szezont kölcsönben a ciprusi Omóniánál tölti. Kölcsönszerződését később újabb egy szezonra meghosszabbították. Az Omóniával bajnoki címet nyert a 2020–2021-es idényben, és szerepelt az Európa-liga csoportkörében is. 2021 nyarán a MOL Fehérvár szerződtette.

A válogatottban
Többszörös cseh utánpótlás-válogatott, szerepelt a 2011-es U17-es Európa-, és világbajnokságon is. Ugyancsak szerepet kapott a 2017-es U21-es labdarúgó-Európa-bajnokságon is. 2017 augusztusában hívták a felnőttek közé be először a Németország és az Észak-Írország elleni 2018-as labdarúgó-világbajnokság-selejtező mérkőzésekre. Szeptemberben ismét kerettag volt és október 8-án bemutatkozott San Marino ellen.

Statisztika

Klub 
2021. május 10-i állapotnak megfelelően.

Mérkőzései a cseh válogatottban

Sikerei, díjai 
 Slavia Praha
Cseh bajnok: 2016–17
 København
Dán bajnok: 2018–19
 Omónia
Ciprusi bajnok: 2020–21

Jegyzetek

További információk 
Michael Lüftner adatlapja a Transfermarkt oldalon 
 

Cseh labdarúgók
Labdarúgóhátvédek
1994-ben született személyek
Élő személyek
A Teplice labdarúgói
A Slavia Praha labdarúgói
Az FC København labdarúgói
Az Omónia Lefkoszíasz labdarúgói
A Videoton labdarúgói
A Dán Szuperliga labdarúgói